Orang Semai

Kaum Semai adalah kumpulan penduduk separuh kekal yang terdapat di tengah semenanjung Malaysia di Asia Tenggara. Mereka terkenal sebagai suku kaum yang aman. Suku Semai mengamalkan bercucuk tanam dan amalan ekonomi bertukar hadiah. Mereka antara suku kaum asli yang berundur ke kawasan hutan dan gunung dengan ketibaan penduduk yang memiliki teknologi lebih tinggi. 

Suku Semai tidak mempunyai polis, mahkamah, atau kerajaan rasmi. Menurut Dentan, 1979, orang dewasa kelihatannya dikawal melalui pendapat umum. Kaum Semai sendiri menyatakan "Tidak terdapat pihak berkuasa di sini kecuali rasa malu." Sungguhpun seeorang individu mungkin popular dan petah bercakap berpengaruh dalam urusan umum, kaum Semai tidak memiliki ketua yang rasmi.  

Pertikaian dalam masyarakat Semai diselesaikan melalui mengadakan bcaraa ("bicara"), atau perhimpunan umum, di rumah tok batin. Perjumpaan ini mungkin berlangsung selama beberapa hari dan membabitkan perbincangan menyeluruh mengenai punca, motivasi dan penyelesaian pertikaian oleh peserta dan seluruh masyarakat, berakhir dengan tok batin mendakwa salah seorang atau kedua yang bertikai agar tidak mengulang tabiat mereka agar tidak membahayakan masyarakat. Malah suku Semai mempunyai perumpamaan, "terdapat lebih banyak sebab untuk takutkan pertikaian daripada harimau" (de Waal, 2005).

Kanak-kanak tidak pernah dihukum atau dipaksa melakukan sesuatu. Perkataan "bo'od" bererti "tidak mahu." Jika ibu bapa menyuruh anaknya melakukan sesuatu dan anak tersebut menyatakan "bood," perkara tersebut selesai. Permainan yang dimainkan oleh anak-anak Semai tidak bersaing (Bonta 1997). Satu permainan membabitkan memukul kanak-kanak lain dengan ranting, tetapi, sentiasa hampir beberapa inci dari sasaran dengan itu tidak ada yang sebenarnya terkena pukul. Kanak-kanak kelihatannya diajar untuk takutkan sifat agresif mereka. Ibu bapa menggunakan ketakutan kepada orang asing dan alam semulajadi yanga ganas seperti ribut petir bagi mengawal kanak-kanak (Dentan, 1979).  

Ia dipercayai bahawa suku Semai adalah sisa penduduk kuno, asal, yang tersebar luas di Asia Tenggara. Menurut Keene State College’s "Orang Asli Archive," pada 1991 terdapat 26,627 orang suku Semai tinggal di Semenanjung Malaysia.

Contoh bahasa suku semai :
 Saya = Eng/Aku
 Makan = Makat/Ce'cak
 Minum = Ngaut
 Mandi = Mamuh
 Bersih = Palain
 Bagus = Bor
 Ayam = Manug
 Beras = Chengroi
 Cendawan = Chenai
 Amelek = Kenapa 
 Rahalok/Baharok = Bagaimana

Suku Semai juga menggemari masakan lemang dan diberi penghormatan oleh Sultan Iskandar Shah yang memerintah suku semai dianggap sebagai  saudara dan digelar sebagai "orang dalam".The Negritos of Malaya By Ivor Hugh Norman Evans. dan suku Semai.

Lokasi
 Semai  di  Kampong Kuala Bot, Sungai Bot, Tapah, Perak
 Semai  di Suak Padi, Padang Changkat, Parit, Perak
 Semai di Chenderiang , Tapah, Perak
 Semai di Batu 6, Batu 7 dan Batu 8 , Batang Padang , Tapah
 Semai di Kampung Chinggung, Behrang Ulu, Perak 
 Semai di Kampung Ulu Geruntum, Gopeng, Perak 
 Semai di Kampung Batu Berangkai, Kampar, Perak
 Semai di Kampung Orang Asli Redang Punggor, Hilir Perak.
 Semai di Kawasan Bandar Runding, Tapah, Perak. .  
 Semai di Perkampungan di Perak Selatan
 Semai di Pos Gedong, Perak. 
 Semai di Rancangan Penempatan Semula Betau, Kuala Lipis, Pahang. 
 Semai di Sungai Ruil, Tanah Rata, Cameron Highland, Pahang
 Semai di Kampung Harong, Kampung Jentil, Lanai, Kampung Pantos,Kuala Medang, Kuala Lipis, Pahang
 Semai di kampung orang asli kuala senta,bidor,perak darul ridzuan

 Rujukan  
 Orang Asli Archive , Keene State College . 
 Dentan, Robert Knox, 1979, The Semai: A Nonviolent People of Malaya, Fieldwork Edition, Case Studies in Cultural Anthropology, New York, Holt, Rinehart and Winston.
 De Waal, Frans, 2005, Our Inner Ape: A Leading Primatologist Explains Why We Are Who We Are, Riverhead Books.
 Bonta, Bruce D. 1997. "Cooperation and Competition in Peaceful Societies." Psychological Bulletin 121(2):299-320.

 Petikan 

Pautan luar

 Laman suku Semai, Perak
 ORANG ASLI DAN ALAM SEKITAR PDF
 SUKU SEMAI - Inilah kepelbagaian kita
 UMP bukukan kehidupan suku Semai

Kategori:Orang asli Malaysia
Kategori:Kelompok etnik di Malaysia